b"\n_START_ARTICLE_\nHedda Hynne\n_START_SECTION_\n2011\n_START_PARAGRAPH_\nHynne deltok i NM i friidrett innend\xc3\xb8rs 2011, der hun ble sl\xc3\xa5tt ut i semifinalen p\xc3\xa5 60 meter, der hun l\xc3\xb8p p\xc3\xa5 8,13. I innledningsheatet l\xc3\xb8p hun p\xc3\xa5 8,05. Hun deltok ogs\xc3\xa5 p\xc3\xa5 200 meter, og l\xc3\xb8p p\xc3\xa5 25,65 sekunder i innledningsheatet, men ble diskvalifisert. I Ungdomsmesterskapet innend\xc3\xb8rs 2011, som ble arrangert sammen med NM innend\xc3\xb8rs, kom hun p\xc3\xa5 tredjeplass p\xc3\xa5 400 meter, bak Tara Marie Norum og Yngvild Elvemo._NEWLINE_I V\xc3\xa4rldsungdomsspelen 2011 deltok hun p\xc3\xa5 200 meter, men ble sl\xc3\xa5tt ut innledningsheatet. Hun deltok ogs\xc3\xa5 p\xc3\xa5 400 meter, men ble diskvalifisert for \xc3\xa5 tr\xc3\xa5 p\xc3\xa5 linjen. Hun deltok i NM i friidrett 2011, der kom hun p\xc3\xa5 tredjeplass i sitt innledningsheat og n\xc3\xa5dde ikke finalen. Ved Norway Games 2011 kom hun p\xc3\xa5 annenplass p\xc3\xa5 400 meter.\n_START_SECTION_\n2012\n_START_PARAGRAPH_\nI NM i friidrett innend\xc3\xb8rs 2012 vant hun 800 meter, foran sin klubbvenninne Yngvild Elvemo, med tiden 2:12,90. P\xc3\xa5 400 meter kom hun p\xc3\xa5 tredjeplass. Hun vant b\xc3\xa5de 400 og 800 meter i Ungdomsmesterskapet innend\xc3\xb8rs i 2012._NEWLINE_Hun deltok i V\xc3\xa4rldsungdomsspelen i 2012, og p\xc3\xa5 400 meter vant hun sitt finaleheat, som var ett av fire finaleheat. Sammenlagt kom hun p\xc3\xa5 sjetteplass p\xc3\xa5 denne distansen. Hun l\xc3\xb8p 200 meter p\xc3\xa5 26,08, og gikk ikke videre fra sitt innledningsheat. Hun ble tatt ut til \xc3\xa5 delta i Nordisk-baltisk U23-mesterskap i friidrett 2012 p\xc3\xa5 Jessheim, og kom der p\xc3\xa5 tiendeplass p\xc3\xa5 400 meter.\n_START_SECTION_\n2013\n_START_PARAGRAPH_\nI juni 2013 deltok hun i BMC Grand Prix i Manchester, og satte personlig rekord p\xc3\xa5 800 meter med tiden 2:07.15. Under Bislett Games deltok hun p\xc3\xa5 1500 meter i den nasjonale delen av stevnet, og kom p\xc3\xa5 14.-plass. Hun deltok ogs\xc3\xa5 i V\xc3\xa4rldsungdomsspelen i 2013, og kom p\xc3\xa5 fjerdeplass p\xc3\xa5 400 meter._NEWLINE_Hynne kom p\xc3\xa5 annenplass p\xc3\xa5 800 meter i NM i friidrett 2013, kun sl\xc3\xa5tt av Trine Mj\xc3\xa5land. Hynne l\xc3\xb8p her p\xc3\xa5 2:05,11. Hun deltok ogs\xc3\xa5 p\xc3\xa5 400 meter, der hun kom p\xc3\xa5 fjerdeplass.\n_START_SECTION_\n2014\n_START_PARAGRAPH_\nHun kom p\xc3\xa5 annenplass p\xc3\xa5 800 meter i Norwegian Grand Prix i mai 2014. Under IFAM-stevnet i Oordegem i Belgia senere i mai ble hun ikke blant de ti raskeste p\xc3\xa5 800 meter, som l\xc3\xb8p A-finalen, men ble nummer 3 i B-finalen. Hun kom p\xc3\xa5 3.-plass p\xc3\xa5 800 meter ved de nasjonale l\xc3\xb8pene ved Bislett Games. Hun kom ogs\xc3\xa5 p\xc3\xa5 tredjeplass ved Gouden Spike i Nederland._NEWLINE_Den 19. juli 2014 satte hun personlig rekord p\xc3\xa5 800 meter under KBC-Nacht i Belgia, der hun l\xc3\xb8p p\xc3\xa5 2:02,24 og kom p\xc3\xa5 sjetteplass. Hun ble tatt ut til EM i friidrett 2014, men tiden hennes i innledningsheatet holdt ikke til en plass i semifinalen. Hun l\xc3\xb8p p\xc3\xa5 2:05,08, som var 22. beste tid i innledningsheatene. Hun vant 800 meter og fikk bronse p\xc3\xa5 400 meter i NM i friidrett 2014. I slutten av august deltok hun i Young Diamond's Challenge, som ble arrangert under Diamond League-stevnet i Z\xc3\xbcrich, og kom der p\xc3\xa5 tredjeplass.\n_START_SECTION_\n2015\n_START_PARAGRAPH_\nI NM i friidrett innend\xc3\xb8rs 2015 p\xc3\xa5 Steinkjer vant hun 800 meter, og hun kom p\xc3\xa5 annenplass p\xc3\xa5 400 meter bak Sara Dorthea Jensen. Som en del av Tyrvinglekene ble det arrangert en nordisk landskamp innend\xc3\xb8rs (Nordic indoor match 2015), der Hynne kom p\xc3\xa5 tredjeplass p\xc3\xa5 800 meter, bak Anna Silvander og Stina Troest._NEWLINE_Hun kom p\xc3\xa5 fjerdeplass p\xc3\xa5 400 meter i NM i friidrett 2015, men stilte ikke til start p\xc3\xa5 800 meter. I august kom hun p\xc3\xa5 tredjeplass p\xc3\xa5 800 meter i BMC Grand Prix i England, og hun vant samme distanse under Meeting Melinda i Italia.\n_START_SECTION_\n2016\n_START_PARAGRAPH_\nDen 27. januar 2016 satte hun ny personlig rekord p\xc3\xa5 600 meter innend\xc3\xb8rs, under Ranheim Sprintstevne i Ranheimhallen i Trondheim. Hun l\xc3\xb8p p\xc3\xa5 1:28,91, som var raskere enn Mari Bjones norske bestenotering fra 1999. Men, siden dette var et miksl\xc3\xb8p s\xc3\xa5 teller det ikke som norsk bestenotering. I samme stevne satte hun personlig rekord p\xc3\xa5 60 meter, med 7,88 sekunder. Tre dager senere satte hun norsk rekord p\xc3\xa5 800 meter innend\xc3\xb8rs, med 2:02,76, under Scandinavian Milers Club-stevnet i G\xc3\xb6teborg. Hun vant denne distansen. Den 13. februar forbedret hun den norske innend\xc3\xb8rsrekorden p\xc3\xa5 800 til 2:01,82, da hun kom p\xc3\xa5 annenplass i Nordenkampen i V\xc3\xa4xj\xc3\xb6, der hun kom p\xc3\xa5 annenplass bak islandske An\xc3\xadta Hinriksd\xc3\xb3ttir._NEWLINE_Tiden hennes i Nordenkampen kvalifiserte til VM i friidrett innend\xc3\xb8rs 2016, der hun var \xc3\xa9n av to norske ut\xc3\xb8vere \xe2\x80\x93 Isabelle Pedersen var den andre. I innledningsheatet i VM l\xc3\xb8p hun 800 meter p\xc3\xa5 2:03,96, som var niende beste tid, og hun gikk dermed ikke til finalen._NEWLINE_Hynne forbedret sin personlige rekord p\xc3\xa5 800 meter under Gouden Spike i Nederland i juni, til 2:01,70, deretter forbedret hun den ytterligere til 2:01,33 i Diamond League-stevnet i Stockholm 16. juni. Hun deltok i EM i friidrett 2016, og kvalifiserte seg til finalen p\xc3\xa5 800 meter der. I finalen satte hun personlig rekord med 2:00,94, og endte p\xc3\xa5 syvendeplass av de \xc3\xa5tte som l\xc3\xb8p i finalen. I Sommer-OL 2016 i Rio l\xc3\xb8p hun 800 meter p\xc3\xa5 2:01,64, og gikk ikke videre til semifinalen._NEWLINE_Hun begynte \xc3\xa5 slite med et tretthetsbrudd i h\xc3\xb8yre fot etter EM i friidrett, og hun avsluttet sesongen etter OL, for \xc3\xa5 trene rehabilitering.\n_START_SECTION_\n2017\n_START_PARAGRAPH_\nDen 18. januar satte hun ny norsk bestenotering p\xc3\xa5 600 meter innend\xc3\xb8rs, i Vinterligaen 2017 i Ranheimshallen, med tiden 1:29,46. Tiden regnes som norsk \xc2\xabbestenotering\xc2\xbb, og ikke som norsk \xc2\xabrekord\xc2\xbb, fordi 600 meter ikke er en offisiell distanse. Hun deltok i friidrett under Reykjav\xc3\xadk International Games 2017, der hun kom p\xc3\xa5 andreplass p\xc3\xa5 800 meter, bak An\xc3\xadta Hinriksd\xc3\xb3ttir, og hun fikk s\xc3\xb8lv p\xc3\xa5 800 meter og gull p\xc3\xa5 4 x 300 meter stafett under Nordisk mesterskap i friidrett innend\xc3\xb8rs 2017. _NEWLINE_Hun kom p\xc3\xa5 niendeplass p\xc3\xa5 800 meter under Bislett Games, og fikk bronse p\xc3\xa5 800 meter under Lag-EM i friidrett 2017, der Norge deltok i First League. Hun kom ogs\xc3\xa5 p\xc3\xa5 tredjeplass p\xc3\xa5 800 meter under London Grand Prix og femteplass i Birmingham Grand Prix. _NEWLINE_Under Diamond League-stevne i London 9. juli l\xc3\xb8p Hedda inn til ny personlig beste p\xc3\xa5 800 meter (1.59,87), og var med det kvalifisert for VM i friidrett 2017. Med denne tiden var hun kun fem hundredeler fra den norske rekorden til Ingvill M\xc3\xa5kestad Bovim. Hun n\xc3\xa5dde semifinalen p\xc3\xa5 800 meter under VM i friidrett, men fikk der tiende beste tid (1:59,88), og gikk ikke til finalen. I NM i friidrett 2017 fikk hun s\xc3\xb8lv p\xc3\xa5 400 meter.\n_START_SECTION_\n2018\n_START_PARAGRAPH_\nHun deltok i Nordisk mesterskap i friidrett innend\xc3\xb8rs 2018, og fikk der s\xc3\xb8lv p\xc3\xa5 800 meter, tre hundredeler bak Hanna Hermansson fra Sverige. _NEWLINE_Utend\xc3\xb8rs kom hun p\xc3\xa5 \xc3\xa5ttendeplass p\xc3\xa5 800 meter under Bislett Games, og hun kom p\xc3\xa5 niendeplass i BAUHAUS-galan. Hun var tatt ut til \xc3\xa5 delta i EM i friidrett 2018, men trakk seg fra l\xc3\xb8pet etter oppvarmingen f\xc3\xb8r fors\xc3\xb8ksheatet, fordi hun ikke f\xc3\xb8lte at kroppen fungerte som den skulle.\n_START_SECTION_\n2019\n_START_PARAGRAPH_\nHun kom til semifinalen p\xc3\xa5 800 meter i VM i Doha 28. september."